CELEX: 
Language: hu
Date: 2020-06-09 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/1021 európai parlamenti és tanácsi rendelet I. mellékletének a dikofol felvétele tekintetében történő módosításáról

EURÓPAI
                          BIZOTTSÁG
                                                    Brüsszel, 2020.6.9.
                                                    C(2020) 3645 final
     A BIZOTTSÁG (EU) .../... FELHATALMAZÁSON ALAPULÓ RENDELETE
                                        (2020.6.9.)
   az (EU) 2019/1021 európai parlamenti és tanácsi rendelet I. mellékletének a dikofol
                      felvétele tekintetében történő módosításáról
                                (EGT-vonatkozású szöveg)
HU                                                                                     HU
 ---pagebreak---                                            INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az (EU) 2019/1021 rendelet 1. cikkében foglaltak szerint a rendelet célja az emberi
   egészségnek és a környezetnek a környezetben tartósan megmaradó szerves szennyező
   anyagoktól (a továbbiakban: POP-ok) való védelme a környezetben tartósan megmaradó
   szerves szennyező anyagokról szóló Stockholmi Egyezmény hatálya alá tartozó anyagok
   gyártásának, forgalomba hozatalának és használatának betiltása, mielőbbi fokozatos kivonása
   illetve korlátozása révén. A Stockholmi Egyezmény részes feleinek 2019. április 29. és május
   10. között Genfben (Svájc) megrendezett kilencedik konferenciáján határozat született a
   dikofolnak az Egyezmény A. mellékletébe történő felvételéről (SC-9/11. sz. határozat). Az
   Európai Unió az (EU) 2019/639 tanácsi határozat alapján támogatta az említett határozatot.
   Az (EU) 2019/1021 rendelet 15. cikke értelmében a szabályozási döntést egy külön,
   felhatalmazáson alapuló jogi aktus elfogadása útján kell rögzíteni az (EU) 2019/1021 rendelet
   I. mellékletében.
   A 2008/764/EK bizottsági határozatnak megfelelően a dikofolt tartalmazó növényvédő
   szerekre vonatkozó engedélyeket az uniós tagállamokban 2009. március 30-ig vissza kellett
   vonni, forgalomba hozatalukat és felhasználásukat pedig legkésőbb 2010. március 30-ig be
   kellett szüntetni. Emellett a biocid termékekről szóló 528/2012/EU rendelet nem tartalmaz
   vonatkozásában jóváhagyott felhasználásokat.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A módosítástervezet 2019. november 26-án megvitatásra került a szakértői csoporttal (a POP
   CA ülésén), és az észrevételeket a lehető legnagyobb mértékben figyelembe vették. A
   csoportban valamennyi releváns érdekelt fél képviseltette magát, úgymint a tagállamok, az
   Európai Vegyianyag-ügynökség, a vegyipar és a civil társadalom.
   A jogi aktus tervezetéről 2019. november 29. és 2019. december 27. között nyilvános
   konzultációra került sor. Észrevétel nem érkezett.
   3.        A FELHATALMAZÁSON ALAPULÓ JOGI AKTUS JOGI ELEMEI
   A felhatalmazáson alapuló jogi aktus az (EU) 2019/1021 rendelet 15. cikke (1) bekezdésének
   megfelelően az Egyezményt érintő változtatások függvényében módosítja a vegyi anyagok
   I. mellékletben található jegyzékét.
HU                                               1                                               HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                (2020.6.9.)
       az (EU) 2019/1021 európai parlamenti és tanácsi rendelet I. mellékletének a dikofol
                             felvétele tekintetében történő módosításáról
                                        (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a környezetben tartósan megmaradó szerves szennyező anyagokról szóló, 2019.
   június 20-i (EU) 2019/1021 európai parlamenti és tanácsi rendeletre1 és különösen annak 15.
   cikke (1) bekezdésére,
   mivel:
   (1)     Az (EU) 2019/1021 rendelet végrehajtja a környezetben tartósan megmaradó szerves
           szennyező anyagokról szóló Stockholmi Egyezmény2 (a továbbiakban: az Egyezmény)
           és a nagy távolságra jutó, országhatárokon átterjedő levegőszennyezésről szóló 1979.
           évi egyezményhez csatolt, a környezetben tartósan megmaradó szerves szennyező
           anyagokról szóló jegyzőkönyv3 (a továbbiakban: a Jegyzőkönyv) szerinti uniós
           kötelezettségvállalásokat.
   (2)     Az Egyezmény A. mellékletében („Kiküszöbölés”) szerepel azon vegyi anyagok
           jegyzéke, amelyek tekintetében az Egyezmény valamennyi részes felének meg kell
           tiltania a gyártást, a felhasználást, a behozatalt és a kivitelt és/vagy meg kell hoznia a
           gyártás, a felhasználás, a behozatal és a kivitel megszüntetéséhez szükséges jogi és
           közigazgatási intézkedéseket.
   (3)     Az Egyezmény részes felei konferenciája annak kilencedik ülésszakán az Egyezmény
           8. cikkének (9) bekezdése alapján úgy határozott, hogy a dikofol felvétele érdekében
           módosítja az Egyezmény A. mellékletét, mentesség megadása nélkül.
   (4)     Ezért a dikofol felvétele érdekében módosítani kell az (EU) 2019/1021 rendelet I.
           mellékletének Az Egyezményben és a Jegyzőkönyvben felsorolt anyagok, valamint
           kizárólag az Egyezményben szereplő anyagok jegyzékét tartalmazó A. részét.
   (5)     Az (EU) 2019/1021 rendeletet ezért ennek megfelelően módosítani kell,
   ELFOGADTA EZT A RENDELETET:
                                                   1. cikk
   Az (EU) 2019/1021 rendelet I. melléklete e rendelet mellékletének megfelelően módosul.
   1
           HL L 169., 2003.7.8., 45. o.
   2
           HL L 209., 2006.7.31., 3. o.
   3
           HL L 81., 2004.3.19., 37. o.
HU                                                    2                                               HU
 ---pagebreak---                                                2. cikk
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.6.9.
                                                a Bizottság részéről
                                                elnök
                                                Ursula VON DER LEYEN
HU                                                3                                            HU
 ---documentbreak---                           EURÓPAI
                          BIZOTTSÁG
                                                   Brüsszel, 2020.6.9.
                                                   C(2020) 3645 final
                                                   ANNEX 1
                                      MELLÉKLET
                                     a következőhöz:
     A BIZOTTSÁG (EU) .../... FELHATALMAZÁSON ALAPULÓ RENDELETE
   az (EU) 2019/1021 európai parlamenti és tanácsi rendelet I. mellékletének a dikofol
                      felvétele tekintetében történő módosításáról
HU                                                                                     HU
 ---pagebreak---                                       MELLÉKLET
   Az (EU) 2019/1021 rendelet I. mellékletének A. része a következő bejegyzéssel egészül
   ki:
             Anyag               CAS-szám      EK-szám      Félkésztermék-felhasználásra
                                                           vonatkozó kifejezett mentesség
                                                                vagy egyéb feltételek
   „Dikofol                      115-32-2    204-082-0    Nincs”
HU                                           1                                            HU